**Paziņojums par kustamās mantas morga saldētavas KZM-40/1200, morga saldētavas iekārtas un katafalka izsoli**

Siguldas novada pašvaldība atklātā mutiskā izsolē ar augšupejošu soli pārdod tās kustamās mantas kopumu: morga saldētavu KZM-40/1200, morga saldētavas iekārtu un katafalku. Izsoli organizē Siguldas novada pašvaldības īpašuma atsavināšanas un izsoles komisija, atsavināšanas ierosinātājs – Siguldas novada pašvaldība.

Kustamās mantas kopuma apskates laiku var saskaņot, par to vienojoties pa tālruni 26402201.

Pieteikums izsolei jāiesniedz no 2021.gada 22.jūnija līdz 2021.gada 20.jūlijam, aizpildot pieteikumu Siguldas novada pašvaldības pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Pieteikumus klātienē var iesniegt Siguldas novada pašvaldības Pakalpojumu centrā darba dienās darba laikā iepriekšminētajā termiņā.

Izsoles sākumcena ir 5517,60EUR (pieci tūkstoši pieci simti septiņpadsmit euro nulle centi), tai skaitā pievienotās vērtības nodoklis. Pirms pieteikšanās izsolei jāiemaksā dalības maksa 50,00 EUR (piecdesmit euro nulle centi) apmērā t.sk. PVN, ieskaitot to Siguldas novada pašvaldības kontā LV15UNLA0027800130404, kas atvērts AS “SEB banka”, kods UNLALV2X, kā arī dalībniekam jāiesniedz nodrošinājums 551,76 EUR (pieci simti piecdesmit viens euro septiņdesmit seši centi) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X.

Izsole notiks 2021. gada 23.jūlijā plkst.10.00, Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, izsoles solis - 100,00 EUR (viens simts euro nulle centi) neieskaitot PVN.

Piedāvātā augstākā pirkuma maksa jāsamaksā par nosolīto nekustamo īpašumu 10 (desmit) kalendāro dienu laikā no izsoles dienas.

Ar izsoles noteikumiem var iepazīties: sigulda.lv/public/lat/pasvaldiba/izsoles\_pazinojumi/izsoles/atsavinasana\_kustamais\_ipasums/